108 J. F. Baawpr ET W. F. Enrcusosn, 
et abdominis; postremum omnium maximum fasciculatim dis- 
sipatur, atque genitalibus, intestino et corporis apici nervos 
suppeditat. Ganglium anticum quatuor emittit ramos minores 
ad oris partes inferiores, et duos laterales maiores oesophagum 
amplectentes et cum cerebro sese coniungentes. E cerebri la- 
teribus exoriuntur nervi optici incrassati, et antice ramulus 
utrinque ad antennam vergens et prope hunc ramulus cum 
ganglio nervorum systematis imparis intestinalium frontali con- 
nexus, ramulumque ad instrumenta cibaria superiora emittens. 
Systema nervorum intestinalium duplex: par, s. laterale, et 
impar s. intermedium. Pars intermedia in capite incipit ganglio 
frontali triangulari, ante cerebrum sito, quocum ramulo supra 
memorato communicat.  Ántrorsum ganglion frontale ramulos 
emittit ad oris partes, retrorsum nervum simplicem, sub cere- 
bro supra oesophagum in ventriculo situm, ramulos emittentem 
et in ventriculo antico in nodulum triangularem incrassatum, 
e quo ramuli utrinque evadunt. — Pars lateralis incipit duobus 
nodulis, utrinque prope oesophagum: sitis, quorum anterior ma- 
lor, antrorsum et sursum nervum ramo transversali cum nervo 
impari coniunctum, duos nervos laterales posterioremque sin- 
gulum emittit, quo se cum nodulo posteriore minore coniun- 
git, qui ramulis tenerrimis in ventriculi superficiem posteriorem 
et lateralem transit. 
Per totum fere orbem Meloés genus dispersum reperitur; 
ex Australasia modo, Asiaque meridionali et Africa media nul- 
lum vidimus specimen. Species nonnullae patriam amplissimam, 
e.g. non modo Europam totam, sed etiam magnam Asiae par- 
tem habitant, aliae contra non transeunt limites arctiores. 
Meloae plerumque frequenter occurrunt a primo vere usque 
ad mediam aestatem in agris, pascuis, collibus et in lucis etiam 
